CELEX: E2011P0011
Language: fi
Date: 2011-08-29 00:00:00
Title: Norjan kuningaskunnan 29 päivänä elokuuta 2011 EFTAn valvontaviranomaista vastaan nostama kanne (Asia E-11/11)

10.11.2011   
            
            
               FI
            
            
               Euroopan unionin virallinen lehti
            
            
               C 325/8
            
         Norjan kuningaskunnan 29 päivänä elokuuta 2011 EFTAn valvontaviranomaista vastaan nostama kanne
   (Asia E-11/11)
   2011/C 325/04
   Norjan kuningaskunta, asiamiehinään lakimies Ketil BØE MOEN, yleisen syyttäjän virasto, ja neuvonantaja Beate GABRIELSEN ulkoasiainministeriön oikeudellinen osasto, on nostanut 29 päivänä elokuuta 2011 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1)
            
            
               kumoamaan EFTAn valvontaviranomaisen 29 päivänä kesäkuuta 2011 antaman päätöksen N:o 205/11/KOL; ja
            
         
               2)
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomaisen 29 päivänä kesäkuuta 2011 antamassa päätöksessä N:o 205/11/KOL todetaan, että Norjan viranomaisten ja Hurtigrutenin vuonna 2009 allekirjoittamassa lisäsopimuksessa tarkoitetut kolme toimenpidettä olivat valtiontukea, joka ei sovellu ETA-sopimuksen 61 artiklan 1 kohdassa tarkoitettuun ETA-sopimuksen toimintaan, sillä toimenpiteissä on kyse julkisesta palvelusta maksettavista ylisuurista korvauksista.
            
         
               —
            
            
               Kantaja vaatii riidanalaisen päätöksen kumoamista.
            
         
               —
            
            
               Kantaja väittää muun muassa, että EFTAn valvontaviranomainen
               
                           —
                        
                        
                           on tehnyt ilmeisen oikeudellisen virheen ja/tai arviointivirheen katsoessaan, että kyseiset toimenpiteet ovat ETA-sopimuksen 61 artiklan 1 kohdassa tarkoitettua valtiontukea;
                        
                     
                           —
                        
                        
                           on tehnyt ETA-sopimuksen 59 artiklan 2 kohtaan liittyvän ilmeisen oikeudellisen virheen ja/tai arviointivirheen;
                        
                     
                           —
                        
                        
                           on loukannut oikeusvarmuuden periaatetta antaessaan riidanalaisen päätöksen, ja
                        
                     
                           —
                        
                        
                           ei ole valvonta- ja tuomioistuinsopimuksen 16 artiklan mukaisesti riittävästi perustellut riidanalaista päätöstä.